NORAKSTS

|  |  |
| --- | --- |
| 29.09.2022. | Nr.12/11 |

###### PROJEKTA “Siltumnīcefekta gāzu emisiju samazināšana JELGAVAS VALSTSPILSĒTAS PAŠVALDĪBAS PUBLISKO TERITORIJU APGAISMOJUMA INFRASTRUKTŪRĀ” iesnieguma IESNIEGŠANA

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 15. panta pirmās daļas 2. punktu un sabiedrības ar ierobežotu atbildību “Vides investīciju fonds” izsludināto Emisijas kvotu izsolīšanas instrumenta (turpmāk – EKII) finansēto projektu atklāto konkursu „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā”,

**JELGAVAS VALSTSPILSĒTAS DOME NOLEMJ:**

1. Iesniegt projekta “Siltumnīcefekta gāzu emisiju samazināšana Jelgavas valstpilsētas pašvaldības publisko teritoriju apgaismojuma infrastruktūrā” (turpmāk – Projekts) iesniegumu sabiedrības ar ierobežotu atbildību “Vides investīciju fonds” izsludinātajā EKII finansēto projektu atklātā konkursā „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā”, ar kopējām Projekta izmaksām 753 000,00 *euro* (septiņi simti piecdesmit trīs tūkstoši *euro*), no kurām 714 000,00 *euro* (septiņi simti četrpadsmit tūkstoši *euro*) ir projekta attiecināmās izmaksas un 39 000,00 *euro* (trīsdesmit deviņi tūkstoši *euro*) ir projekta neattiecināmās izmaksas. EKII līdzfinansējuma apjoms ir 485 634,33 *euro* (četri simti astoņdesmit pieci tūkstoši seši simti trīsdesmit četri *euro* un 33 centi) un Jelgavas valstspilsētas pašvaldības līdzfinansējums ir 267 365,67 *euro* (divi simti sešdesmit septiņi tūkstoši trīs simti sešdesmit pieci *euro* un 67 centi).
2. Projekta apstiprināšanas gadījumā Finanšu nodaļai Projekta īstenošanai nepieciešamo līdzfinansējumu 267 365,67 *euro* (divi simti sešdesmit septiņi tūkstoši trīs simti sešdesmit pieci *euro* un 67 centi) un priekšfinansējumu 339 944,03 *euro* (trīs simti trīsdesmit deviņi tūkstoši deviņi simti četrdesmit četri *euro* un 3 centi) nodrošināt, ņemot aizņēmumu Valsts Kasē.
3. Pilnvarot Jelgavas valstspilsētas pašvaldības iestādes “Pilsētsaimniecība” vadītāju veikt visas nepieciešamās darbības Projekta iesnieguma sagatavošanai un Projekta ieviešanai, kā arī parakstīt ar Projekta iesnieguma iesniegšanu un Projekta ieviešanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 29. septembrī